Bom in motor eis kind, lid van veiligheidsmag | Netwerk24
Bom in motor eis kind, lid van veiligheidsmag
09 Maart 2019 09:13
'n Kind en 'n lid van die veiligheidsmagte is Vrydag dood in 'n motorbomontploffing in die Irakse stad Mosul.
Tien ander is gewond, het 'n plaaslike mediese beampte gesê.
Bronne sê minstens vyf veiligheidspersoneellede is in die ontploffing in Mosul se Muthanna-distrik beseer.
Dit was die tweede ontploffing in net meer as 'n week in die stad, wat van 2014 tot 2017 die Islamitiese Staat se de facto-hoofstad was. Isis-militante, wat nog op vrye voete in dele van Noord-Irak is, word gewoonlik vir sulke voorvalle blameer. Isis het nog nie verantwoordelikheid vir die ontploffing aanvaar nie.
Mosul is die laaste paar maande deur verskeie bomontploffings getref. Tydens verlede week se aanval het 'n motor vol plofstof ontplof. Twee mense is dood en nog 24 is gewond naby die Universiteit van Mosul.
Militante het hul taktiek aangepas tot opstandige aanvalle sedert die Islamitiese Staat in 2017 in Irak verslaan is en uit gebiede verdryf is wat hy vir jare beheer het.
Isis-militante word tans in die gesig gestaar deur 'n aanval deur VSA-gesteunde magte in Sirië in sommige van die laaste gebiede wat hulle beset.
https://www.reuters.com/article/us-iraq-security-mosul/car-bomb-blast-kills-two-in-iraqs-mosul-medics-idUSKCN1QP24U